cyanic-selkie/wikianc huggingface dataset:
Παναθηναϊκός Α.Ο. ΑμεΑ
Τμήμα καλαθοσφαίρισης με αμαξίδιο
Ο πρώτος επίσημος αγώνας στην ιστορία του τμήματος δόθηκε στις 2 Μαρτίου 2019 απέναντι στον Ήφαιστο, στο κλειστό γυμναστήριο Παναγίας Αλεξιώτισσας της Πάτρας. Το τμήμα σημείωσε την παρθενική του νίκη με σκορ 43–67, παρουσία φιλάθλων του από την Αχαϊκή πρωτεύουσα. Η ομάδα του Παναθηναϊκού κατέλαβε τη δεύτερη θέση στο πρωτάθλημα της Α2 και διεκδίκησε σε αγώνες μπαράζ την άνοδο του στην Α1, κάτι που πέτυχε με αντίπαλο τον Π.Α.Σ.Κ.Α.. To 2019 κατέκτησε το τουρνουα Mercedes.
Ο Παναθηναϊκός ξεκίνησε τα πρωταθλήματα του 2020 και 2021 με στόχο τη διάκριση, όμως αυτά διεκόπησαν νωρίς λόγω της πανδημίας του Κορωνοϊού. Το 2022 είχε την πρώτη του ολοκληρωμένη παρουσία στην Α1. Αρχικά κατέκτησε την πρώτη θέση στην κανονική περίοδο και συμμετείχε στο φάιναλ φορ που διεξήχθη στο Ηράκλειο Κρήτης. Εκεί επικράτησε του Άτλαντα με 74–44 και του Μεγάλου Αλεξάνδρου Θεσσαλονίκης με 70–53 και κατέκτησε το πρωτάθλημα. Αργότερα κατέκτησε και το πρώτο κύπελλο στην ιστορία του, επικρατώντας της ομάδας της Δωδεκανήσου με 74–53 στον τελικό της Λάρισας. Ο Παναθηναϊκός έφτασε στο νταμπλ με μεγάλους πρωταγωνιστές τους Νέλσον Σανς (mvp πρωταθλήματος) και Ζακ Μπλερ (mvp κυπέλλου). Το Νοέμβριο του 2022 κατέκτησε και το Σούπερ Καπ κερδίζοντας και πάλι την ομάδα της Δωδεκανήσου.
Ευρωπαϊκές διοργανώσεις
Τον Απρίλιο του 2023 η ομάδα μπάσκετ με αμαξίδιο του Παναθηναϊκού πέτυχε την πρώτη ευρωπαϊκή νίκη στην ιστορία της, εναντίον της βρετανικής Plymouth Fusion με 77-62, στο πλαίσιο του 2ου ομίλου του προκριματικού τουρνουά του Eurocup. Ακολούθησε και δεύτερη νίκη εναντίον της ελβετικής Rolling Rebels RCSG με 55-67, ενώ ηττήθηκε από τις ισπανικές Μούρθια και Λεγανές.
Τμήμα ξιφασκίας με αμαξίδιο
Το τμήμα ξιφασκίας με αμαξίδιο συμμετείχε στο πανελλήνιο πρωτάθλημα του 2019. Ο αθλητής του Παναθηναϊκού Απόστολος Δαβής, κατέκτησε το χάλκινο μετάλλιο στο ξίφος ασκήσεως, το οποίο αποτέλεσε και το πρώτο μετάλλιο στην ιστορία του ΠΑΟ ΑμεΑ.
Στις 25 Αυγούστου 2021, ο ξιφομάχος του Παναθηναϊκού Πάνος Τριανταφύλλου έγραψε ιστορία, καθώς κατέκτησε το πρώτο μετάλλιο του Συλλόγου σε Παραολυμπιακούς αγώνες στη σπάθη Β.
Τον Ιούλιο του 2022 ο Παναθηναϊκός κατέκτησε και πάλι το Πρωτάθλημα Ελλάδας.
Την 1η Απριλίου 2023, ο Παναθηναϊκός κατέκτησε το Πρωτάθλημα Ελλάδας Ανδρών-Γυναικών με 5 χρυσά, 4 αργυρά και 4 χάλκινα μετάλλια.
Τμήμα ποδηλασίας
Την 1η Αυγούστου του 2021, ο Παναθηναϊκός κατέκτησε το πρώτο του πρωτάθλημα Ελλάδος στην Ποδηλασία Πίστας ΑμΕΑ που διοργανώθηκε στο κλειστό ποδηλατοδρόμιο του ΟΑΚΑ, κερδίζοντας τέσσερα χρυσά μετάλλια και δύο χάλκινα.
Τμήμα ποδοσφαίρου ακρωτηριασμένων
Στις 27 Ιουνίου του 2021 η ομάδα του ΠΑΟ κατέκτησε τον πρώτο επίσημο τίτλο της στο ποδόσφαιρο ακρωτηριασμένων κατακτώντας το διασυλλογικό κύπελλο ανάπτυξης που διοργάνωσε η ΕΟΠ ΑμεΑ. Στις 14 Μαΐου 2022 κατέκτησε και το πρώτο Πανελλήνιο πρωτάθλημα.
Τμήμα κολύμβησης
Στις 17 και 18 Οκτωβρίου του 2020 ο Παναθηναϊκός συμμετείχε για πρώτη φορά στην ιστορία του στο πανελλήνιο πρωτάθλημα κολύμβησης ΑμΕΑ με τον αθλητή Θοδωρή Μωραΐτη.
Τίτλοι
Μπάσκετ με αμαξίδιο:
Ποδόσφαιρο ακρωτηριασμένων:
Ποδηλασία:
Ξιφασκία με αμαξίδιο:
Εξωτερικοί σύνδεσμοι
Καλαθοσφαίριση με αμαξιδιο Παναθηναικος Παναθηναικος
Μαρμολέχο
Πρώτη ανάβαση
Το Μαρμολέχο αναρριχήθηκε για πρώτη φορά από τους Χέρμαν Σάτλερ, Σεμπάστιαν Κρούκελ και Άλμπρεχτ Μάας (Γερμανία) την 1η Οκτωβρίου 1928.
Υψόμετρο
Έχει επίσημο ύψος 6.108 μέτρα. Άλλα δεδομένα από τα διαθέσιμα ψηφιακά μοντέλα υψομέτρων: SRTM 6.097 μέτρα, ASTER 6.103 μέτρα, ALOS 6.085 μέτρα και TanDEM-X 6.129 μέτρα. Το ύψος του πλησιέστερου κεντρικού υψώματος είναι 4.005 μέτρα, οδηγώντας σε τοπογραφική προεξοχή 2.103 μέτρων. Το Μαρμολέχο θεωρείται Οροσειρά σύμφωνα με το Σύστημα Κυριαρχίας και η κυριαρχία του είναι 34,43%. Η μητρική του κορυφή είναι το Τουπουνγάτο και η τοπογραφική απομόνωση είναι 42,9 χιλιόμετρα.
Παραπομπές
Κατηγορία:Βουνά της Αργεντινής Κατηγορία:Βουνά της Χιλής
Ιωάννης Παπαδόπουλος (βουλευτής Πειραιώς)
Ο Ιωάννης Παπαδόπουλος (1869- 8 Ιουλίου 1950) του Χαραλάμπους ήταν Έλληνας έμπορος και πολιτικός.
Βιογραφικά στοιχεία
Γεννήθηκε στο Αίγιο και πέθανε στον Πειραιά αλλά θεωρούσε ως πατρίδα του τον Πόρο, νησί του Αργοσαρωνικού.
Ασχολήθηκε με το εμπόριο και απέκτησε δική του αλευροβιομηχανία στην οδό Γούναρη στον Πειραιά. Το 1903 αγόρασε από αγγλικά ναυπηγεία το ατμόπλοιο «ΠΟΡΟΣ». Το πλοίο αυτό,εκτός από εμπορικές μεταφορές, εκτελούσε και δρομολόγια στη γραμμή Πειραιάς - Αίγινα - Μέθανα - Πόρος μέχρι το 1916.
Το 1907 παντρεύτηκε τη Χρυσώ Πεζά από οικογένεια εμπόρων βάμβακος της Καρύστου και απέκτησε δύο κόρες, την Αντιγόνη, σύζυγο Χαραλάμπους Παναγιωτοπούλου, Συμβούλου Επικρατείας και Υπουργού και την Ισμήνη, σύζυγο Φειδία Κώνστα, ιατρού φυματιολόγου.
Εξελέγη βουλευτής Πειραιώς και Τροιζηνίας το 1932, 1933 και 1935 με το Λαϊκό Κόμμα. Από το 1915 μέχρι το 1936, ήταν πρόεδρος του Συνδέσμου «Aδελφότης των εν Πειραιεί Τροιζηνίων».
Το 1927 δώρισε στο νησί του Πόρου το ιστορικό ρολόι, ιταλικής κατασκευής, που σήμερα είναι το σήμα αναγνώρισης του νησιού. Επίσης, με δαπάνες του ανεγέρθηκε στη κεντρική πλατεία το Ηρώον Πεσόντων και το κτήριο της Κοινότητας. Το Κοινοτικό Συμβούλιο Πόρου με την από 24.5.1931 απόφασή του ονόμασε την παραλιακή οδό του νησιού σε "Λεωφόρο Ιω. Παπαδόπουλου" όπου βρίσκεται η οικία του, που σώζεται μέχρι και σήμερα.
Απεβίωσε σε ηλικία 81 ετών στις 8 Ιουλίου 1950 και κηδεύτηκε από τον ιερό ναό του Αγίου Κωνσταντίνου Πειραιώς.
Πηγές
Κατηγορία:Βουλευτές Πειραιώς και Νήσων Κατηγορία:Βουλευτές εκλεγμένοι με το Λαϊκό Κόμμα
Διαστολή του χρόνου
Ένα ακριβές ρολόι σε κατάσταση ηρεμίας σε σχέση με έναν παρατηρητή μπορεί να μετρηθεί να χτυπά σε διαφορετικό ρυθμό όταν συγκρίνεται με έναν δεύτερο παρατηρητή ο οποίος έχει ένα επίσης ακριβές ρολόι. Το γεγονός αυτό δεν αποδίδεται ούτε στις τεχνικές ανακρίβειες του ρολογιού ούτε από το γεγονός ότι τα σήματα χρειάζονται χρόνο για να διαδοθούν, αλλά από τη φύση του ίδιου του χωροχρόνου.
Εισαγωγή
Τα ρολόγια σε ένα διαστημόπλοιο τρέχουν ελαφρώς πιο αργά απ' ότι τα ρολόγια σε σχέση με εκείνα στη Γη, ενώ αυτά στα GPS και σε δορυφόρους Galileo ελαφρώς γρηγορότερα. Τέτοια διαστολή του χρόνου έχει παρατηρηθεί επανειλημμένα, για παράδειγμα με μικρές διαφορές στα ατομικά ρολόγια που είναι στη Γη και στο διάστημα, παρόλο που και τα δύο ρολόγια λειτουργούν τέλεια (δεν έχουν καμία μηχανική βλάβη). Οι νόμοι της φύσης είναι τέτοιοι ώστε ο ίδιος ο χρόνος να κάμπτεται λόγω διαφορών είτε της βαρύτητας είτε της ταχύτητας -καθένα απ τα οποία επηρεάζει το χρόνο με διαφορετικούς τρόπους.
Θεωρητικά, και χάριν σαφέστερου παραδείγματος, η διαστολή του χρόνου θα μπορούσε να επηρεάσει προγραμματισμένες συναντήσεις αστροναυτών που διαθέτουν προηγμένες τεχνολογίες και μεγαλύτερες ταχύτητες. Αν αστροναύτες έπρεπε να ρυθμίσουν τα ρολόγια τους να μετρήσουν 80 χρόνια, μπορεί ο έλεγχος της αποστολής που βρίσκεται στη Γη να μετρήσει με τα ίδια ακριβώς ρολόγια 81 χρόνια. Οι αστροναύτες θα επέστρεφαν στη Γη μεγαλωμένοι κατά ένα χρόνο λιγότερο από εκείνους που παρέμειναν στη Γη (δείτε το παράδοξο των διδύμων). Ακόμα, η τοπική εμπειρία του χρόνου που πέρασε, στην πραγματικότητα ποτέ δεν αλλάζει για κανέναν. Με άλλα λόγια, οι αστροναύτες στο διαστημόπλοιο, καθώς και το πλήρωμα του ελέγχου της αποστολής στη Γη θα ένιωθαν κανονικά, παρά τις επιπτώσεις της διαστολής του χρόνου.
Με την τεχνολογία να περιορίζει τις ταχύτητες των αστροναυτών, οι διαφορές αυτές στην πραγματικότητα είναι αμελητέες: Μετά από 6 μήνες στο Διεθνή Διαστημικό Σταθμό (ISS), το πλήρωμα όντως έχει μεγαλώσει λιγότερο από εμάς στη Γη αλλά μόνο κατά 0.005 δευτερόλεπτα (όπως βλέπετε καμία σχέση με την ένα χρόνο διαφορά που είχαμε στο θεωρητικό παράδειγμα). Οι επιπτώσεις θα ήταν μεγαλύτερες αν οι αστροναύτες ταξίδευαν κοντά στην ταχύτητα του φωτός (299.792.458 m/s), αντί για την πραγματική τους ταχύτητα - που η ταχύτητα της τροχιάς του ΙSS είναι περίπου 7,7 km/s.
Διαστολή του χρόνου οφείλεται σε διαφορές είτε βαρύτητας είτε σχετικής ταχύτητας. Στην περίπτωση του ISS, ο χρόνος είναι βραδύτερος και αυτό οφείλεται στην ταχύτητα σε κυκλική τροχιά. Αυτή η επίπτωση ελαφρώς μειώνεται με την αντίθετη επίδραση της βαρύτητας λόγω λιγότερου βαρυτικού δυναμικού.
Διαστολή του χρόνου λόγω σχετικής ταχύτητας
Όταν δύο παρατηρητές βρίσκονται σε σχετική κίνηση και δεν επηρεάζονται από καμία αλλαγή στη βαρύτητα, η άποψη του καθενός θα είναι ότι του άλλου το (σχετικά κινούμενο πλέον) ρολόι χτυπά πιο αργά από το δικό του (τοπικό ρολόι). Όσο μεγαλύτερη είναι η σχετική ταχύτητα, τόσο μεγαλύτερο το μέγεθος της διαστολής του χρόνου. Αυτή η περίπτωση συχνά ονομάζεται ειδική σχετικιστική διαστολή του χρόνου. thumb|Από το τοπικό πλαίσιο αναφοράς (το μπλε ρολόι), ένα σχετικά επιταχυνόμενo (κόκκινο) ρολόι κινείται πιο αργά Για παράδειγμα, δύο διαστημόπλοια Α και Β που επιταχύνονται το ένα από το άλλο, θα βιώσουν χρονική διαστολή. Εάν κάπως μπορούσαν να δούνε το ένα μέσα στο άλλο, το ένα πλήρωμα θα έβλεπε το ρολόι του άλλου πληρώματος να χτυπά πιο αργά. Δηλαδή, μέσα στο πλαίσιο αναφοράς του διαστημόπλοιου Α, όλα κινούνται κανονικά, αλλά τα πάντα πάνω στο διαστημόπλοιο Β φαίνονται να κινούνται πιο αργά (και αντίστροφα).
Από τοπική προοπτική, η ώρα που μετρήθηκε από τα ρολόγια που είναι σε ηρεμία σε σχέση με το τοπικό πλαίσιο αναφοράς (και μακριά από κάθε βαρυτική μάζα) εμφανίζεται πάντα να περνά με τον ίδιο ρυθμό. Με άλλα λόγια, αν ένα νέο πλοίο Γ ταξιδεύει μαζί με το πλοίο Α (δηλαδή με την ίδια ταχύτητα), είναι «σε κατάσταση ηρεμίας» σε σχέση με το Α. Από την άποψη του Α, ο χρόνος του C θα φαινόταν φυσιολογικός.
Το ερώτημα που τίθεται είναι: Αν και το πλοίο Α και το Β θεωρούν ότι ο χρόνος του άλλου είναι πιο αργός, ποιος θα έχει μεγαλώσει περισσότερο αν αποφασίσουν να συναντηθούν; Με μία σε βάθος κατανόηση της διαστολής του χρόνου λόγω σχετικής ταχύτητας, αυτό που φαίνεται να είναι το παράδοξο των δίδυμων, αποδεικνύεται ότι δεν είναι καθόλου παράδοξο (ή τη λύση του παραδόξου περιλαμβάνει ένα άλμα στο χρόνο, ως αποτέλεσμα της επιστροφής του παρατηρητή που έχει επιταχυνθεί). Ομοίως, η κατανόηση του παράδοξου των διδύμων θα βοηθήσει να εξηγήσει γιατί οι αστροναύτες του ISS μεγαλώνουν πιο αργά (0,007 δευτερόλεπτα κάθε έξι μήνες), παρόλο που βιώνουν διαστολή του χρόνου λόγω σχετικής ταχύτητας.
Διαστολή του χρόνου λόγω βαρύτητας
thumb|Ο χρόνος κυλά πιο γρήγορα μακρυά από ένα κέντρο βαρύτητας, όπως μαρτυρούμε με μεγάλα αντικείμενα (όπως η Γη). Η βαρυτική διαστολή του χρόνου παίζει επίσης ρόλο στους αστροναύτες του ISS, αν και έχει το αντίθετο αποτέλεσμα από τη διαστολή του χρόνου λόγω σχετικής κίνησης. Απλούστερα, η σχετική βαρύτητα και η ταχύτητα επιβραδύνουν τον χρόνο καθώς αυξάνουν. Η ταχύτητα έχει αυξηθεί για τους αστροναύτες επιβραδύνοντας τον χρόνο τους, ενώ η βαρύτητα έχει μειωθεί, επιταχύνοντας τον (οι αστροναύτες βιώνουν μικρότερη βαρύτητα από ο,τι στη Γη). Παρ ' όλα αυτά, οι αστροναύτες του ISS καταλήγουν τελικά να βιώνουν πιο αργά τον χρόνο επειδή τα δύο αυτά αντικρουόμενα φαινόμενα δεν είναι εξίσου ισχυρά. Η διαστολή του χρόνου λόγω σχετικής ταχύτητας (που εξηγήθηκε παραπάνω) νικά, οπότε και επιβραδύνει τον χρόνο. Οι (χρονοεπιταχυντικές) επιπτώσεις της χαμηλής βαρύτητας δεν θα εξουδετερώσουν αυτές (χρονικοεπιβραδυντικές) της ταχύτητας, εκτός εάν ο ISS βρίσκεται σε τροχιά πολύ μακρύτερα από τη Γη.
Διαστολή του χρόνου: ειδικές εναντίον γενικών θεωριών της σχετικότητας
Στη θεωρία της σχετικότητας του Άλμπερτ Αϊνστάιν, η διαστολή του χρόνου με αυτές τις δύο περιπτώσεις μπορεί να συνοψισθεί: Φαινόμενα της ειδικής και της γενικής σχετικότητας μπορούν να συνδυαστούν όπως περιγράφηκε παραπάνω με τους αστροναύτες.
Απλή απόδειξη της διαστολής του χρόνου λόγω σχετικής ταχύτητας
thumb|274x274px|Παρατηρητής σε ηρεμία μετρά τον χρόνο 2L/c Η διαστολή του χρόνου μπορεί να αποδειχθεί από την παρατηρούμενη σταθερότητα της ταχύτητας του φωτός σε όλα τα συστήματα αναφοράς.
Αυτή η σταθερότητα της ταχύτητας του φωτός σημαίνει, σε αντίθεση με τη διαίσθηση, ότι οι ταχύτητες των υλικών αντικειμένων και το φως δεν είναι προσθετικές. Δεν είναι δυνατόν να φαίνεται η ταχύτητα του φωτός μεγαλύτερη πλησιάζοντας με ταχύτητα προς την ύλη που εκπέμπει φως. Αντιστοίχως, δεν είναι δυνατόν να φαίνεται η ταχύτητα του φωτός μικρότερη, απομακρυνόμενοι με ταχύτητα από την ύλη που εκπέμπει φως.
Θεωρήστε ένα απλό ρολόι που αποτελείται από δύο κάτοπτρα Α και Β, μεταξύ των οποίων ένας παλμός φωτός αναπηδά. Η απόσταση μεταξύ των κατόπτρων είναι L και το ρολόι χτυπά μια φορά κάθε φορά που ο φωτεινός παλμός χτυπά έναν συγκεκριμένο καθρέφτη.
Στο πλαίσιο όπου το ρολόι είναι σε κατάσταση ηρεμίας (πρώτο διάγραμμα δεξιά), ο φωτεινός παλμός διανύει μήκος 2L και η περίοδος του ρολογιού είναι 2L διαιρούμενο με την ταχύτητα του φωτός.
thumb|358x358px|Παρατηρητής που κινείται παράλληλα σχετικά με τον καθρέφτη, μετρά περισσότερη διαδρομή και επομένως με την ίδια ταχύτητα του φωτός c, μετρά περισσότερο χρόνο 2D/c > 2L/c. Από το πλαίσιο αναφοράς του κινούμενου παρατηρητή που ταξιδεύει με ταχύτητα v σε σχέση με το υπόλοιπο ρολόι (διάγραμμα κάτω δεξιά), ο φωτεινός παλμός διανύει ένα μεγαλύτερο, γωνιακό μήκος. Το δεύτερο αξίωμα της ειδικής σχετικότητας διατυπώνει ότι η ταχύτητα του φωτός στο κενό είναι σταθερή για όλους τους αδρανειακούς παρατηρητές, το οποίο συνεπάγεται την επιμήκυνση της περιόδου του ρολογιού από την πλευρά του κινούμενου παρατηρητή. Δηλαδή, σε έναν παρατηρητή που κινείται σε σχέση με το ρολόι, το ρολόι εμφανίζεται να τρέχει πιο αργά. Μια άμεση εφαρμογή του πυθαγορείου θεωρήματος οδηγεί στη γνωστή πρόβλεψη της ειδικής σχετικότητας:
Το μήκος της μισής διαδρομής μπορεί να εκφρασθεί σαν συνάρτηση των γνωστών μεταβλητών μέσω του πυθαγορείου θεωρήματος στο πρώτο τρίγωνο του σχήματος.
Αντικαθιστώντας το D από την προηγούμενη εξίσωση στη δεύτερη και λύνοντας ως προς Δt' έχουμε
Από την πρώτη εξίσωση όμως η τελευταία γράφεται πλέον
που εκφράζει το γεγονός ότι για έναν κινούμενο παρατηρητή η περίοδος του ρολογιού είναι μεγαλύτερη απ' αυτή στο πλαίσιο του ίδιου του ρολογιού αφού υ < c και 1-(υ^2/c^2) < 1. Άρα Δt < Δt'.
Εδώ θα πρέπει να τονίσουμε ότι η ταχύτητα υ είναι πάντα μικρότερη από την ταχύτητα του φωτός c και επομένως ο παρονομαστής του κλάσματος είναι πάντα - σύμφωνα με τις μέχρι τώρα γνώσεις μας - ανάμεσα στους αριθμούς 0 και 1.
Λόγω της σχετικής συμμετρικής ταχύτητας μεταξύ παρατηρητών
thumb|Τα γεγονότα Α, B, C συμβαίνουν με διαφορετική σειρά κάθε φορά και αυτό εξαρτάται απ' τον παρατηρητή, δηλαδή το σύστημα χρονικών συντεταγμένων στο οποίο αναφερόμαστε.|230x230px Η κοινή λογική θα υπαγόρευε ότι αν το πέρασμα του χρόνου έχει επιβραδυνθεί για ένα κινούμενο αντικείμενο, το κινούμενο αντικείμενο θα παρατηρούσε τον εξωτερικό κόσμο να επιταχύνεται. Ωστόσο, η ειδική θεωρία της σχετικότητας προβλέπει το αντίθετο.
Κάτι παρόμοιο συμβαίνει και στην καθημερινότητά μας. Αν ο Γιώργος βλέπει τον Νίκο από μακρυά, ο Νίκος του φαίνεται μικρός. Ταυτόχρονα συμβαίνει το ίδιο και για τον Νίκο. όντας πολύ εξοικειωμένοι με τα φαινόμενα της προοπτικής, αυτό δεν το ερμηνεύουμε καθόλου ως παράδοξο.
Όντως είμαστε εξοικειωμένοι με τη σχετικότητα όσον αφορά την απόσταση:  η απόσταση από το Λος Άντζελες στη Νέα Υόρκη είναι από σύμβαση η ίδια με την απόσταση από τη Νέα Υόρκη στο Λος Άντζελες. Από την άλλη πλευρά, όταν λαμβάνονται υπόψη ταχύτητες, κάποιος σκέφτεται ένα αντικείμενο πως «πραγματικά» κινείται, αγνοώντας ότι η κίνησή του είναι πάντα σε σχέση με κάτι άλλο - με τα αστέρια, το έδαφος ή τον εαυτό του. Αν ένα αντικείμενο κινείται σε σχέση με το άλλο, το τελευταίο κινείται σε σχέση με το προηγούμενο και με ίση σχετική ταχύτητα.
Στην ειδική θεωρία της σχετικότητας, ένα κινούμενο ρολόι τρέχει πιο αργά σε σχέση με το ρολόι του παρατηρητή. Αν ο Γιώργος και ο Νίκος είναι σε διαφορετικά τρένα που τρέχουν κοντά στην ταχύτητα του φωτός, τότε ο Γιώργος βλέπει το ρολόι του Νίκου να είναι πιο αργό και αντίστροφα. thumb|248x248px|Ο χρόνος UV ενός ρολογιού στο S είναι βραχύτερος συγκρινόμενος με τον Ux' στο S' και ο χρόνος UW ενός ρολογιού στο S' είναι μικρότερος συγκρινόμενος με τον Ux στο S. Σημειώστε ότι σε όλες αυτές τις προσπάθειες για τη δημιουργία "συγχρονισμού" στο πλαίσιο του συστήματος αναφοράς, το ζήτημα του κατά πόσον κάτι που συμβαίνει σε μια θέση συμβαίνει ταυτόχρονα με κάτι που συμβαίνει αλλού, είναι καίριας σημασίας. Οι υπολογισμοί βασίζονται καίρια στον προσδιορισμό των γεγονότων που συμβαίνουν ταυτόχρονα. Επιπλέον, η καθιέρωση του ταυτοχρόνου των γεγονότων που απέχουν στον χώρο, απαιτεί κατ' ανάγκη της μετάδοσης πληροφορίας ανάμεσα στις δύο θέσεις, η οποία από μόνη της δείχνει ότι η ταχύτητα του φωτός θα εισαχθεί στον προσδιορισμό του ταυτοχρόνου.
Είναι φυσικά εύλογο να ρωτήσουμε πώς η ειδική σχετικότητα στέκεται όταν μας λέει ότι ένα ρολόι Α μετρά ένα ρολόι Β να χτυπά πιο αργά, και το αντίστροφο. Για να την αποδεχθούμε θα πρέπει να αμφισβητήσουμε τις παραδοχές στις οποίες στηρίζεται η κοινή αντίληψη μας και να επεξεργαστούμε αυτές του ταυτοχρόνου. Ο ταυτοχρονισμός είναι μια σχέση μεταξύ ενός παρατηρητή σε ένα συγκεκριμένο πλαίσιο αναφοράς και μιας σειράς από γεγονότα. Κατ' αναλογία το αριστερά και το δεξιά είναι αποδεδειγμένο να ποικίλει ανάλογα με τη θέση του παρατηρητή, επειδή ακριβώς εφαρμόζονται σε μία σχέση. Στο ίδιο πνεύμα, ο Πλάτωνας εξήγησε ότι το πάνω και το κάτω περιγράφει τη σχέση με τη Γη -πάλι επειδή εφαρμόζονται σε μία σχέση. thumb|174x174px|Το ρολόι C σε σχετική κίνηση μεταξύ των δύο συγχρονισμένων ρολογιών Α και Β. Το C συναντά το Α στο d και το Β στο f. Στη σχετικότητα, χρονικά συστήματα συντεταγμένων έχουν δημιουργηθεί χρησιμοποιώντας μια διαδικασία για το συγχρονισμό των ρολογιών. Τώρα είναι πλέον γνωστή ως η διαδικασία συγχρονισμού Πουανκαρέ-Αϊνστάιν. Ένας παρατηρητής με ένα ρολόι στέλνει ένα φωτεινό σήμα τη χρονική στιγμή t1, σύμφωνα με το ρολόι του. Σε ένα μακρινό γεγονός, το φωτεινό σήμα αντανακλάται πίσω, και φτάνει στον παρατηρητή σε χρόνο t2, σύμφωνα με το ρολόι του. Δεδομένου ότι το φως ταξιδεύει την ίδια διαδρομή με την ίδια ταχύτητα πηγαίνοντας μπρος και πίσω για τον παρατηρητή σε αυτό το σενάριο, ο χρόνος συντεταγμένων όταν το φωτεινό σήμα ανακλάται για τον παρατηρητή είναι tE = (t1 + t2) / 2. Με τον τρόπο αυτό, το ρολόι ενός παρατηρητή και μόνο μπορεί να χρησιμοποιηθεί για να καθορίσει χρονικές συντεταγμένες οι οποίες να ισχύουν οπουδήποτε στο σύμπαν.
Ωστόσο, δεδομένου ότι τα ρολόγια είναι σε κίνηση σε όλες τα άλλα αδρανειακά συστήματα, έτσι οι ενδείξεις του ρολογιού δεν είναι συγχρονισμένες σε εκείνα τα πλαίσια. Αυτό είναι η βάση της σχετικότητας του ταυτόχρονου. Επειδή τα ζεύγη των υποτιθέμενων ταυτόχρονων στιγμών προσδιορίζονται με διαφορετικό τρόπο από διαφορετικούς παρατηρητές, το κάθε ρολόι μπορεί να  ερμηνεύσει  ότι το άλλο είναι το αργό, χωρίς η σχετικότητα να είναι αντιφατική. Η συμμετρική διαστολή του χρόνου εμφανίζεται σε σχέση με συστήματα συντεταγμένων που έχουν συσταθεί για αυτόν τον τρόπο. Πρόκειται για ένα φαινόμενο όπου ένα άλλο ρολόι μετράται να τρέχει πιο αργά από ότι το δικό μας ρολόι. Ωστόσο εμείς δεν καταλαβαίνουμε ότι και το δικό μας ρολόι επηρεάζεται -και όντως δεν επηρεάζεται για εμάς και μόνο- γιατί στην περίπτωση αυτή, εμείς είμαστε το σύστημα συντεταγμένων που συστάθηκε για να παρατηρεί το ρολόι μας ότι χτυπά σωστά. Μια ματιά στην πρώτη εικόνα θα σας πείσει για την ύπαρξη της ταυτόχρονης σχετικότητας.
Κανονικός χρόνος και διάγραμμα Minkowski
thumb|252x252px|[[Παράδοξο των διδύμων|Παράδοξο διδύμων.Το ένα άτομο πρέπει να αλλάξει σύστημα αναφοράς και επομένως να οδηγηθεί σε διαφορετικούς κανονικούς χρόνους.]] Η συμμετρία αυτή μπορεί να αναπαρασταθεί με ένα διάγραμμα Minkowski. Ρολόι C σε ηρεμία σε αδρανειακό σύστημα S' συναντά το ρολόι Α στο d και το ρολόι Β στο f (και τα δύο βρίσκονται σε ηρεμία στο S). Και τα τρία ρολόγια ξεκινούν να χτυπούν ταυτόχρονα στο S. Η γραμμή του Α είναι ο ct άξονας, η γραμμή του Β που τέμνει την f είναι παράλληλη στον ct άξονα και η γραμμή του c είναι ο ct' άξονας. Όλα αυτά τα γεγονότα, ταυτόχρονα με το d στο S είναι στον x άξονα, στον S' στον x' άξονα.
Από αυτό μπορούμε να δούμε πως ο κανονικός χρόνος ανάμεσα σε δύο γεγονότα που μετριέται από ένα ρολόι σε ηρεμία και παρόν και στα δύο γεγονότα, έχει πάντα τη μικρότερη διάρκεια, σε σύγκριση με ένα ρολόι που είναι συγχρονισμένο σε σύστημα χρονικών συντεταγμένων και μετρά για άλλα αδρανειακά συστήματα. Ωστόσο η διάρκεια μεταξύ δύο γεγονότων μπορεί επίσης να παραπέμπει στον κανονικό χρόνο επιταχυνόμενων ρολογιών, παρόντων στα δύο γεγονότα. Συγκρινόμενος με όλους τους κανονικούς χρόνους μεταξύ δύο γεγονότων, ο κανονικός χρόνος ενός ρολογιού σε ηρεμία είναι πάντοτε ο μεγαλύτερος. Το τελευταίο παραπέμπει και στη λύση του παράδοξου των διδύμων.
Παραπομπές
Κατηγορία:Ειδική σχετικότητα Κατηγορία:Χρόνος Κατηγορία:Θεμελιώδεις έννοιες της φυσικής
Πραξικόπημα του 1964 στη Βραζιλία
Το πραξικόπημα στη Βραζιλία το 1964 (Πορτογαλικά: Golpe de estado no Brasil em 1964 ή, πιο συνηθισμένα, golpe de 64) ήταν μια σειρά γεγονότων από τις 31 Μαρτίου έως την 1η Απριλίου που οδήγησαν στην ανατροπή του προέδρου Ζουάου Γκουλάρτ από μέλη των Ενόπλων Δυνάμεων της Βραζιλίας, με την υποστήριξη της κυβέρνησης των Ηνωμένων Πολιτειών. Την επόμενη μέρα, με τον στρατό να έχει ήδη τον έλεγχο της χώρας, το Κογκρέσο της Βραζιλίας εκδηλώθηκε υπέρ του πραξικοπήματος και το ενέκρινε κηρύσσοντας κενή την προεδρία.
Παραπομπές
Κατηγορία:Πολιτική της Βραζιλίας Κατηγορία:Πραξικοπήματα Κατηγορία:CIA
Εθνική Ισλανδίας (ποδόσφαιρο ανδρών)
Η εθνική ομάδα ποδοσφαίρου της Ισλανδίας εκπροσωπεί την Ισλανδία στις διεθνείς διοργανώσεις του αθλήματος και διευθύνεται από τη Ποδοσφαιρική Ομοσπονδία Ισλανδίας, που είναι η διοικούσα αρχή για το ποδόσφαιρο στη χώρα και η οποία είναι μέλος της ΦΙΦΑ και της ΟΥΕΦΑ.
Ιστορία
Η Ισλανδία είχε μια ανεπίσημη εθνική ομάδα από το 1930, αλλά το 1946 η ομοσπονδία της χώρας έγινε μέλος της ΦΙΦΑ και έκτοτε άρχισε να παίζει φιλικούς και επίσημους αγώνες, αναγνωρισμένους από τη ΦΙΦΑ. Συμμετέχει σε προκριματικά παγκοσμίου κυπέλλου από τη διοργάνωση του 1958 και σε προκριματικά ευρωπαϊκού πρωταθλήματος από το 1964 με λίγες απουσίες και παλιότερα και σε προκριματικά Ολυμπιακών αγώνων. Προκρίθηκε για πρώτη φορά στην ιστορία της σε μεγάλη διοργάνωση στο Ευρωπαϊκό Πρωτάθλημα Ποδοσφαίρου του 2016 στη Γαλλία, παίρνοντας τη δεύτερη θέση στον προκριματικό όμιλό της. Δεν έχει προκριθεί ποτέ σε Παγκόσμιο Κύπελλο, αν και το 2014 το πλησίασε αφού αποκλείστηκε στα πλέι-οφ των προκριματικών από την Κροατία. Η μεγαλύτερη επιτυχία της υπήρξε η πρόκριση στους 8 του Ευρωπαϊκού Πρωταθλήματος Ποδοσφαίρου 2016 επί της Αγγλίας. Η Ισλανδία γνώρισε τον αποκλεισμό σ' αυτή τη φάση με ήττα από τη Γαλλία με σκορ 5-2.
Στάδιο
Η εθνική ποδοσφαίρου της Ισλανδίας έχει ως έδρα, το Στάδιο Λεουγαρταλσβέλτουρ, που βρίσκεται στην πρωτεύουσα της χώρας Ρέκιαβικ, και έχει χωρητικότητα 15.427 θέσεις.
Στατιστικά
Πρώτος ποδοσφαιριστής όλων των εποχών σε συμμετοχές είναι ο Ρούναρ Κρίστινσον με 104 εμφανίσεις, ενώ πρώτος σκόρερ είναι ο Έιδουρ Γκούδιονσεν με 24 γκολ.
Εξωτερικοί Σύνδεσμοι
Κατηγορία:Εθνική Ισλανδίας (ποδόσφαιρο)
Κιχώριον
thumb|250px|Άνθος από το κοινό ραδίκι Κ. το εντετμημένον (C. intybus). Κιχώριον (Cichorium) είναι το γένος των φυτών στη φυλή δανδελίων (dandelion tribe) εντός της οικογενείας του ηλίανθου. Το γένος συμπεριλαμβάνει δυο καλλιεργητικά είδη κοινώς γνωστά ως ραδίκια ή αντίδια, συν αρκετά άγρια είδη.
Το κοινό ραδίκι Κιχώριον το εντετμημένον (Cichorium intybus), είναι θαμνώδες πολυετές (perennial) βότανο με μπλε ή στο χρώμα της λεβάντας (ή σπανίως, λευκά ή ροζ) άνθη. Φυτρώνει ως άγριο φυτό στις άκρες των δρόμων στην πατρίδα του την Ευρώπη και τη Βόρεια Αμερική, όπου και έχει εγκλιματιστεί. Φύεται για τα φύλλα του, όπου είναι γνωστό ως φύλλα ραδικιού, αντίδι, ιταλικό ραδίκι (radicchio), βελγικό αντίδι, γαλλικό αντίδι ή λευκόφυλλο ραδίκι (witloof). Άλλες καλλιεργούμενες ποικιλίες, καλλιεργούνται για τις ρίζες τους, οι οποίες χρησιμοποιούνται ως υποκατάστατο του καφέ, παρόμοιο με τον καφέ πικραλίδας (ταραξάκο).
Το γνήσιο αντίδι (Cichorium endivia) είναι είδος το οποίο φύεται και χρησιμοποιείται ως πράσινη σαλάτα. Έχει μια ελαφρώς πικρή γεύση και του έχουν αποδοθεί με βοτανικές ιδιότητες. Τα κατσαρά αντίδια και τα πλατύφυλλα εσκαρόλ (escarole) είναι τα γνήσια αντίδια.
Εξωτερικοί σύνδεσμοι
Κατηγορία:Αστεροειδή
Motivo 4
Οι Motivo 4 είναι ένα ελληνικό ροκ συγκρότημα.
Βιογραφία
Η Ιστορία των Motivo 4 ξεκινά όταν τρεις φίλοι μουσικοί (Γ. Αρχοντάκης, Κ. Σαββίδης, Τ. Αργυρίου) παίζοντας μαζί σε διάφορα σχήματα αποφασίζουν να φτιάξουν μια μπάντα και να παίξουν κάποιες συνθέσεις του Αρχοντάκη. Σ'ένα στούντιο ηχογραφήσεων γνωρίζονται με την Άννα Καρλαύτη η οποία μπαίνει στην παρέα και το σχήμα αποκτά τραγουδίστρια - πιανίστρια και λίγο αργότερα το όνομα "Motivo 4", επειδή τα μέλη είναι 4.
Γίνονται κάποιες δοκιμαστικές ηχογραφήσεις στο 111 και στο Astra Studio πάνω στο υπάρχον υλικό. Στη συνέχεια προστίθεται στο γκρουπ και άλλο μέλος, ο '''Γ. Κουτσουκέλης''' που μόλις έχει απολυθεί από το στρατό. (Το όνομα όμως παραμένει "Motivo 4"). Τον Φεβρουάριο του 2000 υπογράφουν συμβόλαιο στην FM Records και τον Μάιο κυκλοφορεί το πρώτο άλμπουμ με τίτλο "Στη Σκιά της σελήνης". Το κομμάτι "Πόλη" γίνεται video clip. Ακολουθεί ένα γεμάτο συναυλίες καλοκαίρι σε όλη την Ελλάδα και τον Νοέμβριο γίνεται video clip το ομώνυμο κομμάτι του δίσκου "Στη Σκιά της σελήνης" με πλάνα από ένα live στην Καλλιθέα. Στις 28 Ιανουαρίου του 2001 και στο δρόμο της επιστροφής από ένα live "Στον Αέρα" στην Πετρούπολη, η δυσκολότερη περίοδος του συγκροτήματος ξεκινά. Γίνεται ένα σοβαρό ατύχημα και ο Σαββίδης τραυματίζεται στο πρόσωπο. Για 6 μήνες είναι στο νοσοκομείο με συνεχείς εγχειρήσεις στα μάτια. Το συγκρότημα σιωπά.
Καλοκαίρι 2001. Μετά από αναγκαστική απραξία μηνών γίνονται 11 συναυλίες (Αύγουστο - Σεπτέμβριο) στην Ελλάδα, με τον Σαββίδη να αναρρώνει και το συγκρότημα να ανακτά το χαμένο έδαφος. Παράλληλα, δουλεύονται και κάποια τραγούδια καινούρια, υλικό για τον επόμενο δίσκο. Αρχές 2002 εμφανίζεται πρόβλημα ελεύθερου χρόνου στον Αργυρίου, ο οποίος χτίζει και δεύτερο studio. Έτσι τον Μάρτιο αποχωρεί από την θέση του ντράμερ και την θέση του την παίρνει ο Άρης Τσουκαντάς, από τους "Love in Sadness". Ξεκινά μια περίοδος με πρόβες για τις ανάγκες των ζωντανών εμφανίσεων και ταυτόχρονα δουλεύεται το καινούριο υλικό του συγκροτήματος, στο υπόγειο του σπιτιού του Άρη.
Εκεί ηχογραφείται ένα demo "ζωντανά" με τα καινούρια τραγούδια, στο PC του Άρη. Το καλοκαίρι του 2002 η νέα δουλειά είναι έτοιμη και αρχίζει η προσπάθεια εύρεσης studio για να ηχογραφηθεί. Μετά από περιπέτειες και ηχογραφήσεις, σε διάφορα studios (πάντα το demo τους ακουγόταν καλύτερα), καταλήγουν πάλι στο υπόγειο του Άρη να γράφεται ο νέος δίσκος (Home made), σε ένα καινούριο και "state of the art" PC του Αρχοντάκη. Στήθηκε ένα ολόκληρο studio με κονσόλες, μικρόφωνα κ.λπ. γι' αυτή την ηχογράφηση.
Συναυλίες το καλοκαίρι του 2002 γίνονται λίγες λόγω των ηχογραφήσεων. Τίτλος του καινούριου album: "Αν δεις να ακροβατώ".
Στις αρχές του 2004, ο Γ. Κουτσουκέλης φεύγει από το συγκρότημα και αντικαθίσταται από τον Διονύση Κωνσταντινίδη. Ξεκινά μια περίοδος προβών για τις ανάγκες του live, αλλά και για την προετοιμασία της δισκογραφικής συνέχειας του συγκροτήματος. Το συμβόλαιο με την FM Records λήγει κι έτσι το συγκρότημα δεν αγχώνεται για νέο δίσκο. Εξάλλου η φιλοσοφία του συγκροτήματος ήταν πάντα "να μιλάς μόνο όταν έχεις κάτι να πεις". Το υλικό συγκεντρώνεται σιγά σιγά με κάποια live να σπάνε την μονοτονία της καθημερινότητας. Με τον καιρό η ανάγκη για ένα ακόμη Άλμπουμ μεγαλώνει όλο και πιο πολύ. Τα καινούρια τραγούδια αρχίζουν και ηχογραφούνται μέχρι που ...
Ένα νέο κεφάλαιο ανοίγει το 2010: το τρίτο κατά σειρά άλμπουμ κυκλοφορεί από τον "Καθρέφτη" με 11 τραγούδια και τίτλο "Το κλειδί". Στην ηχογράφηση και παραγωγή του νέου δίσκου οι Motivo 4 δεν έκαναν εκπτώσεις. Ενδεικτικό είναι ότι για τη δουλειά απαιτήθηκε πολύς χρόνος και ότι το mastering έγινε στο Los Angeles από τον John Cuniberti ο οποίος έχει στο ενεργητικό του, εκτός από τα mastering συγκροτημάτων όπως Aerosmith και Dead Kenedys, και ένα βραβείο Grammy το 2008!
Η νέα μουσική άποψη του group είναι σύγχρονη και πλουραλιστική, με ιδιαίτερη έμφαση στον στίχο, από ερωτικό μέχρι κοινωνικό.
Σύνδεσμοι
Motivo 4
Τάσος Αυλωνίτης
Ο Τάσος Αυλωνίτης (Χαλκίδα, 1 Ιανουαρίου 1990) είναι Έλληνας ποδοσφαιριστής, ο οποίος αγωνίζεται στη θέση του κεντρικού αμυντικού για λογαριασμό του Πανσερραϊκού. Είναι γιος του παλαίμαχου ποδοσφαιριστή του Α.Ο. Χαλκίδας και νυν προπονητή ποδοσφαίρου, Αντώνη Αυλωνίτη.
Σε συλλογικό επίπεδο
Ξεκίνησε το ποδόσφαιρο από την τοπική ομάδα της γενέτειράς του Χαλκίδας "Χαλκίνεος", με την οποία αγωνίστηκε στο τοπικό πρωτάθλημα της ΕΠΣ Εύβοιας. Το 2007 πήρε μεταγραφή για το Αιγάλεω, με το οποίο αγωνίστηκε τρεις περιόδους στη Β΄ Εθνική, εκ των οποίων τη μία αγωνίστηκε ως δανεικός στον Ηλυσιακό. Το 2010 μεταγράφηκε στην Καβάλα, όπου αγωνίστηκε την περίοδο 2010-11. Μετά την περιπέτεια της ομάδας, λόγω της εμπλοκής της στο σκάνδαλο στημένων αγώνων, έμεινε ελεύθερος και υπέγραψε συμβόλαιο με τον Πανιώνιο.
Το καλοκαίρι του 2014 αποκτήθηκε από τον Ολυμπιακό, έλαβε μέρος στην προετοιμασία του συλλόγου, όμως με την ολοκλήρωσή της αποφασίστηκε να παραμείνει ως δανεικός στην ομάδα της Νέας Σμύρνης. Τελικά όμως με την ξαφνική αποχώρηση του Αβραάμ Παπαδόπουλου τα δεδομένα άλλαξαν και παρέμεινε στον Ολυμπιακό.
Την 1η Φεβρουαρίου 2016 παραχωρήθηκε ως δανεικός στην αυστριακή Στουρμ Γκρατς για έξι μήνες, ενώ την 1η Σεπτεμβρίου του ίδιου έτους αποχώρησε ως ελεύθερος.
Τον Ιανουάριο του 2017 συμφώνησε να συνεχίσει στη σκωτσέζικη Χαρτς για έξι μήνες, όπου πραγματοποίησε εννέα συμμετοχές πρωταθλήματος και δύο στο κύπελλο, αποχωρώντας με την ολοκλήρωση της περιόδου.
Τον Σεπτέμβριο του 2017 συμφώνησε με τον Παναθηναϊκό υπογράφοντας συμβόλαιο διάρκειας δύο ετών. Στις 18 Απριλίου 2018 το σύμβολαιό του με τους πράσινους λύθηκε κοινή συναινέσει. Στις 27 Απριλίου 2018, επέστρεψε στην Στουρμ Γκρατς με την οποία υπέγραψε διετές συμβόλαιο συνεργασίας.
Στις εθνικές ομάδες
Έχει αγωνιστεί στις μικρότερες εθνικές ομάδες Νέων (με την οποία το 2009 έκανε το ντεμπούτο του) και Ελπίδων.
Πηγές
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές ΑΟ Νέα Καβάλα Κατηγορία:Ποδοσφαιριστές Αιγάλεω Α.Ο. Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Ηλυσιακού Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Πανιωνίου Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Στουρμ Γκρατς Κατηγορία:Ποδοσφαιριστές Χαρτ οφ Μιντλόθιαν Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Εθνικής Ελλάδας Κ21 Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές Πρέμιερσιπ Σκωτίας Κατηγορία:Ποδοσφαιριστές Άσκολι Κάλτσιο 1898 Κατηγορία:Ποδοσφαιριστές Απόλλων Λεμεσού Κατηγορία:Ποδοσφαιριστές Α΄ κατηγορίας Κύπρου Κατηγορία:Ποδοσφαιριστές Πανσερραϊκού Κατηγορία:Ξένοι ποδοσφαιριστές στην Σκωτία
Το ελληνικόν θαύμα
Το ελληνικόν θαύμα είναι μια βωβή ελληνική κινηματογραφική ταινία παραγωγής 1921 και είναι η παλαιότερη σωζόμενη ελληνική ταινία μυθοπλασίας. Πρόκειται για κινηματογραφική ταινία του Δημήτρη Γαζιάδη.
Πλοκή
Η υπόθεση της ταινίας αφορά την εθελοντική συμμετοχή της μεσοαστικής αθηναϊκής οικογένειας Θεοφιλάτου στην εκστρατεία της Μικράς Ασίας.
Η ταινία ξεκινά με την οικογένεια Θεοφιλάτου (οι δύο σύζυγοι και το πεντάχρονο παιδί τους) να τρώει ευτυχισμένη στη βεράντα, ενώ τους σερβίρει η οικιακή βοηθός. Στη συνέχεια, το ζεύγος Θεοφιλάτου πηγαίνει περίπατο στο άλσος, ενώ το βράδυ η μητέρα συνοδεύει το παιδί στο γραφείο του πατέρα του για την καθιερωμένη "καληνύχτα", πριν το οδηγήσει στο δωμάτιό του για να κοιμηθεί. Ακολουθούν παρόμοιες σκηνές οικογενειακής γαλήνης.
Η αθηναϊκή κοινωνία συγκλονίζεται στην είδηση του βασιλικού διαγγέλματος για τη Μικρασιατική Εκστρατεία. Οι εφημεριδοπώλες τρέχουν σε όλη την πόλη να διαδώσουν τα νέα. Στο μεταξύ, στο σπίτι της οικογένειας, η μητέρα παίζει με το παιδί στον κήπο. Γυρνώντας στο σπίτι, ο Θεοφιλάτος διαβάζει το διάγγελμα και στέκεται προβληματισμένος. Μόλις φτάσει, το παιδί του τον υποδέχεται με χαρούμενες φωνές. Ο Θεοφιλάτος δίνει στη σύζυγό του την εφημερίδα και εκείνη διαβάζει μεγαλόφωνα τα νέα. Ενώ όλοι σωπαίνουν σκυθρωποί, το παιδί αναφωνεί "Ζήτω ο πόλεμος!"
Ο Θεοφιλάτος κατεβαίνει στο κέντρο της πρωτεύουσας, όπου ενώνεται με πλήθος κόσμου που ζητωκραυγάζει απαντώντας στο κάλεσμα του βασιλιά. Η ταινία συνεχίζει με αλληλουχία σκηνών από ηρωικές μάχες και πατριωτικών αναφορών στη "Μεγάλη Ελλάδα". Στο τέλος της ταινίας, ο Ελληνισμός και η ορθοδοξία θριαμβεύουν.
Παραγωγή και παραλειπόμενα
Αρχικός τίτλος της ταινίας ήταν Το ελληνικόν πατριωτικόν θαύμα. Γυρίστηκε το 1921 από την εταιρεία Νταγκ Φιλμ, που ανήκε στην οικογένεια του σκηνοθέτη, και χρηματοδοτήθηκε εξ ολοκλήρου από το Υπουργείο Εξωτερικών.
Από τα χαρακτηριστικά της ταινίας είναι το λεπτομερές σενάριο και οι ξένοι πρωταγωνιστές. Βασικοί ηθοποιοί ήταν δύο Ρώσοι εμιγκρέδες, ο Γκεόργκι Αζαγκαρόφ και η Σοφία Κρούπενσκα-Λίρσκα («Πολωνίς» κατά τις εφημερίδες της Σμύρνης)· τους δευτερεύοντες ρόλους έπαιξαν μια ηλικιωμένη Ρωσίδα (στον ρόλο της μητέρας του πρωταγωνιστή) κι ένα ντόπιο κοριτσάκι (σ’ εκείνον του παιδιού του). Κατά την παραμονή τους στη Σμύρνη οι πρωταγωνιστές έγιναν δεκτοί μ’ ενθουσιασμό από τον τοπικό ελληνικό Τύπο, μάλλον όμως δυσαρέστησαν τον σκηνοθέτη. Κατόπιν εορτής, ο τελευταίος κατήγγειλε έτσι τη Λίρσκα στους εργοδότες του για «όργια» που θα τους περιέγραφε «προφορικώς». Κομπάρσοι ήταν οι ίδιοι οι στρατιώτες.
Ο αρχικός προϋπολογισμός του έργου που υπέβαλε η DAG Film στο υπουργείο (25/6/1921) ήταν 18.350 δραχμές, ο τελικός όμως λογαριασμός (27/6/1922) ανήλθε στις 38.408,50 – υπέρβαση δαπανών κατά 110%! Με τα δημόσια οικονομικά αποψιλωμένα λόγω πολέμου, εταιρεία και υπουργείο κατέληξαν τελικά σε συμβιβαστικό διακανονισμό για 28.000 δρχ. (1/8/1922).
Το τρίπτυχο πατρίδα-θρησκεία-οικογένεια προβάλλεται στην ταινία ενώ τονίζεται η συμβολή στην εθνική προσπάθεια της αστικής τάξης, η οποία εύρωστη οικονομικά και μορφωμένη στέκεται πρωτοπόρα και την ακολουθεί ο λαός λόγω της χαμηλής οικονομικής και μορφωτικής του στάθμης.
Όλες οι σκηνές μάχης της ταινίας είναι φτιαχτές. Όπως έγραψε η εφημερίδα "Πρωτεύουσα", ζητώντας μάλιστα να κατασχεθρί ταινία από την αστυνομία, πρόκειται περί "μιας δήθεν πολεμικής ταινίας μαγειρευθείσης από τον φωτογράφον κ. Γαζιάδην".
Η ταινία δεν προβλήθηκε στις κινηματογραφικές αίθουσες, επειδή στο μεταξύ είχε μεσολαβήσει η Μικρασιατική Καταστροφή.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1921 Κατηγορία:Βωβές ταινίες Κατηγορία:Ελληνικά ντοκιμαντέρ Κατηγορία:Ελληνικές ασπρόμαυρες ταινίες
Η Αυγή
Η Αυγή είναι ιστορική ημερήσια πρωινή εφημερίδα της Ελλάδας. Πρωτοεκδόθηκε στην Αθήνα στις 24 Αυγούστου του 1952 και συνεχίζει να κυκλοφορεί μέχρι σήμερα. Η Αυγή εκφράζει διαχρονικά θέσεις υπέρ της Αριστεράς και σήμερα θέσεις του ΣΥΡΙΖΑ - Προοδευτική Συμμαχία.
Κυκλοφορία της εφημερίδας
Πρωτοεκδόθηκε ως όργανο της Ενιαίας Δημοκρατικής Αριστεράς. Αρχικά ως εβδομαδιαία και κατόπιν ως ημερήσια. Στην περίοδο 1967-1974 η έκδοσή της απαγορεύτηκε από την στρατιωτική χούντα.
Μετά τη μεταπολίτευση, το ΚΚΕ Εσωτερικού επανεκδίδει, στις 4 Αυγούστου του 1974, την Αυγή ως κομματικό του όργανο, ενώ στη συνέχεια η εφημερίδα υποστήριζε κυρίως τις θέσεις του Συνασπισμού. Σήμερα, εκφράζει το χώρο της ανανεωτικής και της ριζοσπαστικής αριστεράς και ιδιαίτερα του ΣΥΡΙΖΑ. Το κόμμα κατέχει το 40% των μετοχών και το υπόλοιπο είναι σε μικρούς μετόχους, δηλαδή αναγνώστες, εργαζομένους και ψηφοφόρους. Κανένας δεν έχει πάνω από 3%.
Μαζί με την Αυγή, εκδίδεται περιοδικά το ένθετο Πρίσμα, ενώ κάθε Κυριακή η έκδοση συνοδεύεται από το ένθετο Αναγνώσεις. Tο ένθετο Κόσμος με τις διεθνείς ειδήσεις είναι ενισχυμένο με περισσότερες σελίδες, έχοντας μεταφρασμένα άρθρα στα Ελληνικά από τις μεγαλύτερες εφημερίδες του κόσμου, όπως η Libération, οι Financial Times, η Washington Post κλπ. Από το 2013 με την ΑΥΓΗ κυκλοφορεί και η Ελληνική Έκδοση της Le Monde Diplomatique. Η τιμή του καθημερινού φύλλου είναι 1,50 ευρώ και του Κυριακάτικου 3 ευρώ.
Διευθυντές της εφημερίδας
Από τις 26 Απριλίου 2018, διευθυντής της Αυγής είναι ο Άγγελος Τσέκερης που διαδέχθηκε τους Κωστή Νικολακάκο και Νίκο Φίλη. Από τις 04/11/2022 διευθυντής ανέλαβε ο Σπύρος Ραπανάκης. Πρώτος εκδότης και διευθυντής (1952-1956) ήταν ο Βασίλειος Ευφραιμίδης.
Παραπομπές
Κατηγορία:Εφημερίδες στην ελληνική γλώσσα Κατηγορία:Καθημερινές εφημερίδες Κατηγορία:Συνασπισμός Ριζοσπαστικής Αριστεράς Κατηγορία:Ενιαία Δημοκρατική Αριστερά Κατηγορία:Κομμουνιστικό Κόμμα Ελλάδας Εσωτερικού Κατηγορία:Συνασπισμός της Αριστεράς των Κινημάτων και της Οικολογίας Κατηγορία:Ελληνική Αριστερά (πολιτικό κόμμα) Κατηγορία:Εφημερίδες με τόπο έκδοσης την Αθήνα Κατηγορία:Αριστερές εφημερίδες
Σεισμός Ιγιαπέλ 2015
Ο σεισμός
Ο σεισμός σημειώθηκε σε ρήγματα κατά μήκος των ορίων των τεκτονικών πλακών της Νάζκα και της Νοτιοαμερικάνικης πλάκας. Η περιοχή παράγει συχνά μεγάλους σεισμούς, και 15 άλλοι μεγέθους 7 ή μεγαλύτεροι έχουν λάβει χώρα σε απόσταση 400 χιλιομέτρων από αυτό το επίκεντρο, κατά τα τελευταία 100 χρόνια. Το μέγιστο επίπεδο αντιληπτής έντασης του σεισμού του 2015 ήταν VIII (8) στη 12-βάθμια Κλίμακα Μερκάλι, ήταν δηλαδή «καταστροφικός».
Ζημιές και ακτίνα
thumb|left|Βάρκες ξεβρασμένες στο Κοκίμπο μετά το τσουνάμι.
Η Ιγιαπέλ, μια πόλη 30.000 κατοίκων, αναφέρθηκε αμέσως ότι ήταν χωρίς ηλεκτρικό ρεύμα ή πόσιμο νερό. Δύο μέρες μετά το σεισμό, συνολικά 90.000 άνθρωποι ήταν ακόμα χωρίς ηλεκτρικό ρεύμα.
Κουνήθηκαν ψηλά κτίρια και ενεργοποιήθηκαν συναγερμοί αυτοκινήτων στο Μπουένος Άιρες, 1.110 χιλιόμετρα μακριά, και ο σεισμός έγινε αισθητός στο Σάο Πάολο, περισσότερα από 2.600 χιλιόμετρα μακριά. Οι επαρχίες της Αργεντινής, Μεντόσα, Σαν Χουάν, Κόρδοβα, Επαρχία, Λα Ριόχα, Σαν Λουίς, και Σάντα Φε επίσης επηρεάστηκαν.
Τσουνάμι
thumb|Δρόμος κοντά στην ακτή του Κοκίμπο μετά το σεισμό και το τσουνάμι.
Παρακολούθηση για τσουνάμι, προειδοποιήσεις και συμβουλές εκδόθηκαν σε Ισημερινό, Περού, Νέα Ζηλανδία, Φίτζι, Νησιά Σολομώντα, Χαβάη, Καλιφόρνια και Ιαπωνία.. Τα πρώτα κύματα τσουνάμι έφτασαν στην Χιλιανή ακτή εντός λεπτών. Ένα κύμα ύψους 4,5 μέτρων παρατηρήθηκε στις ακτές του Κοκίμπ και οι πόλεις Τονγκόι και Κονκόν αναφέρθηκε ότι πλημμύρισαν. Μεγάλα αλιευτικά σκάφη ξεβράστηκαν στους δρόμους του Κοκίμπο που ανέφερε μεγάλες καταστροφές.
Στο Τονγκόι, "μεγάλα μέρη του θαλάσσιου μετώπου" καταστράφηκαν. Σε όλη την περιφέρεια καταστράφηκαν τουλάχιστον 500 κτίρια, ενώ δεκάδες παραθαλλάσια σπίτια στο Λος Βίλος έπαθαν ζημιές ή καταστράφηκαν. Κηρύχθηκε κατάστασης έκτακτης ανάγκης στο Κοκίμπο μια μέρα μετά το τσουνάμι, και στρατιωτικές δυνάμεις αναπτύχθηκαν στην περιοχή.
Εκκενώσεις
Οι αρχές της Χιλής διέταξαν την άμεση εκκένωση της ακτής λόγω του κινδύνου για τσουνάμι, με πολλούς ανθρώπους σε παραθαλλάσιες περιοχές να λαμβάνουν ειδοποιήσεις μέσω της κινητής τηλεφωνίας σε σύντομο χρόνο μετά τον σεισμό. Ο αναπληρωτής γραμματέας του Υπουργείου Εσωτερικών και Δημόσιας Ασφάλειας ανακοίνωσε ότι η εκκένωση αφορούσε ένα εκατομμύριο πολίτες.
Εξωτερικοί σύνδεσμοι
Κατηγορία:Σεισμοί
Πολ Γιουστίνουσεν
Ο Πολ Γιουστίνουσεν (γεννήθηκε 13 Ιανουαρίου 1989) είναι διεθνής ποδοσφαιριστής από τα Νησιά Φερόε που αγωνίζεται στην ΝΣΙ Ρούναβικ. Αγωνίζεται στη θέση του αμυντικού.
Έχει αγωνιστεί στην ισλανδική Valur Football Club και στις ομάδες της πατρίδας του B68 Toftir, NSÍ Runavík και GÍ Gøta.
Έκανε το ντεμπούτο του με την Εθνική Νήσοι Φερόε το 2010 έχοντας 1 συμμετοχή το έτος αυτό. Το 2011 είχε 4 συμμετοχές και μία συμμετοχή το 2012.
Εξωτερικοί σύνδεσμοι
Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Νήσων Φερόε Κατηγορία:Ποδοσφαιριστές των Νήσων Φερόε Κατηγορία:Ποδοσφαιριστές Άλμποργκ ΜΚ Κατηγορία:Ποδοσφαιριστές Βάλουρ Ρέικιαβικ Κατηγορία:Ποδοσφαιριστές Εθνικής Νήσων Φερόε Κ21 Κατηγορία:Ποδοσφαιριστές ΝΣΙ Ρούναβικ Κατηγορία:Ποδοσφαιριστές ΓΙ Γκότα Κατηγορία:Ποδοσφαιριστές Σουπερλίγκα Δανίας Κατηγορία:Ποδοσφαιριστές ΕΜ/Στρέιμουρ Κατηγορία:Ξένοι ποδοσφαιριστές στη Δανία
Μαύρη Δύναμη
μικρογραφία|202x202px|Η υψωμένη μαύρη γροθιά (σύμβολο)
Βήχιο
Το βήχιο είναι το μόνο αποδεκτό είδος του γένους tussilago, ωστόσο πάνω από 24 άλλα είδη έχουν σε κάποια στιγμή θεωρηθεί μέλη αυτού του γένους. Τα περισσότερα από αυτά πλέον θεωρούνται μέλη άλλων γενών (Chaptalia,Chevreulia, Farfugium, Homogyne, Leibnitzia, Petasites, Senecio).
Μαύρη Δύναμη
Μαύρη Δύναμη (Black Power) είναι πολιτικό σύνθημα και ονομασία που σχετίζεται με ιδεολογίες οι οποίες στοχεύουν στην επίτευξη της αυτοδιάθεσης ανθρώπων αφρικανικής καταγωγής. Χρησιμοποιείται κυρίως, αλλά όχι αποκλειστικά, από Αφροαμερικάνους στις Ηνωμένες Πολιτείες. Το κίνημα της Μαύρης Δύναμης πρωτοστάτησε στα τέλη της δεκαετίας του 1960 με αρχές της δεκαετίας του 1970, δίνοντας έμφαση στη φυλετική υπερηφάνεια και στη δημιουργία πολιτικών και πολιτιστικών θεσμών για την καλλιέργεια και την προώθηση των συλλογικών συμφερόντων των μαύρων και τη διάδοση των αξιών τους.
Παραπομπές
Κατηγορία:Συνθήματα Κατηγορία:Ιστορία των Ηνωμένων Πολιτειών
Βήχιο
Περιγραφή
Το βήχιο είναι ένα πολυετές ποώδες φυτό που εξαπλώνεται με σπόρους και ριζώματα. Το βήχιο βρίσκεται συχνά σε αποικίες δεκάδων φυτών. Τα άνθη του, που επιφανειακά μοιάζουν με της πικραλίδας, φέρουν μικρά φύλλα στα μακριά κοτσάνια τους τις αρχές της άνοιξης. Τα φύλλα του βήχιου εμφανίζονται αφού τα άνθη αφήσουν σπόρους και μαραθούν στις αρχές του καλοκαιριού. Οι κεφαλές των ανθών έχουν κίτρινα πέταλα με μια εξωτερική σειρά βραχίονες. Το φυτό είναι περίπου 10-30 cm σε ύψος, και τα φύλλα του έχουν μυτερά "δόντια" ανάμεσα τους.
Παραπομπές
Κατηγορία:Σύνθετα Κατηγορία:Φαρμακευτικά φυτά Κατηγορία:Αλπική χλωρίδα
Καπετάν Άγρας
Ο Σαράντος Αγαπηνός, γνωστός με το ψευδώνυμο Τέλλος Άγρας (Γαργαλιάνοι Μεσσηνίας, 17 Φεβρουαρίου 1880 - † Καρυδιά Πέλλας, 7 Ιουνίου 1907) ήταν Έλληνας οπλαρχηγός που έλαβε μέρος στον Μακεδονικό Αγώνα. Η ιστορία του απαθανατίστηκε σε τραγούδια, αλλά και στο μυθιστόρημα «Στα μυστικά του Βάλτου» της Πηνελόπης Δέλτα.
Βιογραφία
Το πραγματικό όνομα του Τέλλου Άγρα ήταν Σαραντέλλος ή Σαράντος Αγαπηνός. Αν και τυπικά δηλώνονται ως τόπος γέννησής του οι Γαργαλιάνοι Μεσσηνίας, ο πραγματικός τόπος γέννησής του, το 1880, ήταν το Ναύπλιο, στο οποίο υπηρετούσε τότε, ως Εφέτης, ο Γαργαλιανιώτης πατέρας του Ανδρέας Αντωνίου Αγαπηνός, ο οποίος εν τέλει αποφάσισε να τον εγγράψει στα μητρώα αρρένων των Γαργαλιάνων Μεσσηνίας. Ο Σαράντος καταγόταν από ιστορική οικογένεια των Γαργαλιάνων, την οικογένεια των Αγαπηνών, η οποία είχε σημαντικό ρόλο κατά την Επανάσταση του 1821. Ο προπάππος του Αντώνιος Αγαπηνός ήταν έφορος της επιμελητείας του Αγώνα του 1821. Ο αδελφός του παππού του, ο Διονύσιος Αγαπηνός, ήταν οπλαρχηγός και επικεφαλής 100 περίπου Γαργαλιανιωτών, με τους οποίους συμμετείχε σε διάφορες μάχες του Απελευθερωτικού Αγώνα, όπως στα Δερβενάκια, στην εκστρατεία των Αθηνών, στην μάχη που έγινε στην περιοχή των Παλαιών Πατρών και στην πολιορκία του Νιόκαστρου στην Πύλο. Τόσο ο παππούς του καπετάν Άγρα, όσο και ο αδελφός του παππού του, υπογράφουν ως δημογέροντες των Γαργαλιάνων σε διάφορα έγγραφα της εποχής τους. Ο δε Διονύσιος Αγαπηνός ήταν μέλος της Φιλικής Εταιρείας. Ο Σαράντος Αγαπηνός είχε επίσης δυο αδελφούς, τον Αντώνη Αγαπηνό (Τρίπολη 1877 – Σύρος 1923) και τον Νίκο Αγαπηνό (Ναύπλιο 1890 – Μπένι Σουέφ Αιγύπτου 1947).
Σπουδές
Το 1901, ο Σαράντος αποφοίτησε από τη Σχολή Ευελπίδων και τοποθετήθηκε στη φρουρά της Αθήνας. Η επιθυμία του να προσφέρει ουσιαστικότερες υπηρεσίες στην πατρίδα τον ώθησε μετά από λίγους μήνες στην εθελούσια κατάταξή του στα στρατιωτικά σώματα που αγωνίζονταν στη Μακεδονία εναντίον των Βουλγάρων κομιτατζήδων. Σε πολύ νεαρή ηλικία κατόρθωσε να διοριστεί αρχηγός ενός ανταρτικού σώματος, το οποίο προετοίμαζε στο Βόλο ο καπετάν Ακρίτας (Κωνσταντίνος Μαζαράκης).
Επαναστατική δράση
thumb|right|350px|Από αριστερά προς τα δεξιά οι καπεταναίοι - αντάρτες [[Κωνσταντίνος Σάρρος|Κάλας (αριστερά), Τέλλος Άγρας (κέντρο) και Νικηφόρος (δεξιά) σε φωτογραφία, στα μέσα του 1906.]] Με το βαθμό του υπολοχαγού μπήκε ως αντάρτης στο Βάλτο των Γιαννιτσών και πρωτοστάτησε στις συμπλοκές με τους κομιτατζήδες στο στρατηγικό αυτό σημείο, χωρίς να τον λυγίζουν οι τραυματισμοί και οι αρρώστιες του βάλτου. Στις 5 Ιουνίου 1907 ο Βούλγαρος βοεβόδας Ζλάταν εκμεταλλεύτηκε το ήθος και την τιμιότητα του Άγρα και, αφού τον κάλεσε άοπλο να συμφιλιωθούν, τον αιχμαλώτισε και τον κρέμασε κοντά στο Τέχοβο (Καρυδιά), Εδέσσης της Π. Ε. Πέλλας.